Styremøte 09.03.15

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 17/2013: Referatsak: HM Kong Harald

Sak 21/2013: Referatsak: Administrativ støtte

Sak 23/2013: Telefonavtalen til foreningen

Sak 5/2014: Internkontroll

Sak 8/2014: Sette opp årshjul for foreningen

Sak 11/2014: Medie/kommunikasjonskurs, mediestrategi

Sak 12/2014: Referat, pakkeforløpsarbeidet: Implementeringen

Sak 19/2014: Internasjonalt arbeid

Sak 23/2014: Regnskap

Sak 24/2014: Medlemsregister: hvilke valg har vi?

Sak 27/2014: Referatsak: Endring/justering av DRG-poeng og ISF (Innsats-Styrt Finansiering)

Sak 1/2015: Årsregnskap for 2014

Sak 2/2015: Årsmelding 2014

Sak3/2015: Budsjett 2015

Sak 4/2015: Tiltaksplan for temaåret 2015

Sak 5/2015: Rapporten til Helsedirektoratet på tilskudd i 2014

Referat styremøte 09.03.15

Tilstede: Stine, Nils, Ranveig.

Sak 4, 17 og 21/2013 og 5, 8, 11, 12, 19, 24 og 27/2014 ble utsatt.

Sak 23/2013: Telefonavtalen til foreningen: Vi er blitt anbefalt å si opp avtalen og finne en ny tilbyder, ut over det har vi få alternativer. Etter den runden vi hadde m.t.p. pris da avtalen ble inngått ser det ikke ut til at andre tilbydere vil gi oss noe bedre vilkår. Problemet oppstod da selgeren i Ventelo ikke opplyste om kostnadene før avtalen ble gjort. Foreningen har imidlertid ikke ressurser til å ta dette til rettslig behandling. Saken avsluttes.

Sak 23/2014: Om pins har regnskapsfører sagt at summene er for små til å fordre kontinuerlig sporing. De innbetalingene som kommer på bank registreres i regnskapet, de innbetalingene som kommer til kasse registreres i den aktuelle kassa. Lokale kasser telles opp en gang årlig, kvitteringer for kontaktkjøp tas inn i regnskapet. Saken avsluttes.

Sak 1/2015: Regnskap. Årsregnskapet ble gjennomgått slik det forelå. Balansen har i og for seg liten betydning når ressursene ikke er brukt til å anskaffe verdigjenstander som kan bokføres, så den vektlegges ikke så mye. Men når den først presenteres hadde det vært fint om det fremgikk av tallene hvordan de var fremkommet. Resultatregnskapet ble gjennomgått for prosjektet samlet, for drift og for foreningen samlet (prosjekt + drift). Styret sa seg fornøyd med måten ressurene hadde blitt brukt, men savnet en oppstilling hvor det tydeligere fremgår hvor stor fjorårets pott av ubrukte midler fra Helsedirektoratet var, at de nå har blitt brukt på årets prosjekt og hvordan vi har dekket inn det resterende underskuddet på årets prosjekt, og hvor stort dette var. Ranveig tar kontakt med regnskapsfører og revisor og hører om dette er mulig.

 Det ble spurt om ikke kostnader til revisjon av prosjektet bør tas fra prosjektmidler; det kan følges opp senere år.

 Mva-refusjonen fra 2013 som regnskapsfører ikke fulgte opp, vil bli fulgt opp ovenfor ham. Vi er for øvrig lite fornøyd med tjenesten ellers også og sier opp avtalen når årets regnskap er ferdigstilt. Styret ønsker at ny regnskapsfører skal presentere et halvårsregnskap rundt 15. august. Til gjengjeld fordrer det at foreningen har ressurser til å gi regnskapsfører data på de tider og i den form som kreves. Pr. i dag er det vanskelig.

Sak 2/2015: Årsmelding 2014. Det fremlagte forslaget ble gjennomgått, noen tilføyelser ble gjort. Ranveig legger fram nytt utkast til neste styremøte for endelig godkjenning.

Sak 3/2015: Budsjett 2015. Vedtas fremlagt for årsmøtet med noen mindre justeringer.

Sak 4/2015: Tiltaksplan for temaåret 2015. Planen er omfattende, men styret har ingen protester

Sak 5/2015: Rapporten til Helsedirektoratet på tilskudd i 2014: Rapporten ble tatt til etterretning uten merknader. Saken avsluttes.

Maura 09.03.2015,

Ranveig Røtterud

referent